ASAP วิ่งกระฉูด 11% ลุ้นกำไร Q4/60 พีคสุดของปีแนะซื้อเป้า 8.20 บ.
ASAP วิ่งกระฉูด 11% ลุ้นกำไร Q4/60 พีคสุดของปีแนะซื้อเป้า 8.20 บ. โดยณ เวลา 11.56 น. อยู่ที่ระดับ 7.55 บาท บวก 0.75 บาท หรือ 11.03% ด้วยมูลค่าซื้อขาย 90.75 ล้านบาท
14 ธ.ค. 2560

ผู้สื่อข่าวรายงานว่า บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP  ณ เวลา 11.56 น. อยู่ที่ระดับ 7.55 บาท บวก 0.75 บาท หรือ 11.03% ด้วยมูลค่าซื้อขาย 90.75 ล้านบาท

บล.ฟินันเซีย ไซรัส ระบุในบทวิเคราะห์ว่า  คาดกำไรไตรมาส 4/60 ดีที่สุดในปีที่ราว 40 ลบ. +13% Q-Q, +174% Y-Y จาก 1) ฤดูกาลการท่องเที่ยวและวันหยุดยาวหลายวัน ส่งผลดีต่อการเช่ารถยนต์ระยะสั้น โดย ASAP เตรียมรถให้เช่าเพิ่มอีก 100 คัน 2) เริ่มขายรถที่ใช้แล้วผ่านช่องทาง On-line ราว 300-400 คัน ซึ่งมีอัตรากำไรดีกว่าช่องทางเดิม (ประมูล)
มีแนวโน้มทบทวนประมาณการ แต่โดยรวมคาดว่า ASAP ยังมี Story ที่หนุนรายได้และกำไรต่อเนื่องในปี 2018 จากการเปิด ASAP Auto Park (การก่อสร้างเป็นไปตามแผน) ซึ่งจะส่งผลดีต่อธุรกิจขายรถใช้แล้ว และเพิ่มรายได้จากการให้เช่าพื้นที่และส่วนแบ่งรายได้จากร้านค้าในพื้นที่ นอกจากนี้ ยังมีการขยายกองรถให้เช่าอีก 2-3 พันคัน
แนะนำซื้อ ราคาเป้าหมาย 8.20 บาท ราคาปรับตัวลงจน PE2018 เหลือเพียง 18 เท่า ขณะที่ รูปแบบการเคลื่อนไหวคล้ายปลาย ก.ค. 17 ที่ลงแรงแล้วใช้เวลาสร้างฐานไม่เกิน 2 วัน ก่อนจะฟื้นกลับเร็วกว่า 30% ใน 2 สัปดาห์